- 73 - 



V 



« Marchier de la chappelle des Carmes, que maistre Jaques 

 Granjehan faict pour monseigneur de Grandvelle. » 



Besançon, 18 novembre 1549. 



(Bibliothèque de Besançon : Supplément aux Papiers Granvelle 

 recueil Chiflet.) 



« Personnel ment estably et ad ce spécialement venant honorable 

 homme maistre Jaques Granjehan, maçon, citien de Besançon, le- 

 quel a marchandé, convenu, traicté et acordé, et par ceste mar- 

 chande, convient, traicte et acorde à noble et puissant seigneur 

 messire Nicolas Perrenot, chevalier, seigneur de Grandvelle, etc., 

 présent, acceptant et stipulant les choses cy après escriptes, de par 

 ledict maistre Jaques deans deux ans prouchainement venant faire 

 et parfaire à ses frais pour mondict seigneur les ouvrages de mas- 

 sonnerie cy après déclarez pour le bastiment et construction d'une 

 chappelle que mondict seigneur désire faire en l'église du convent 

 des Carmes de la cité dudict Besançon : 



» Assavoir que ledict maistre Jaques fera et fondera trois ogives 

 deans terre, du coustel du cloistre de ladicte église, ou lieu à luy 

 monstré et déclaré, et sur iceulx fera deux arçures pour pourter la 

 muraille de la cloison de ladicte église, qui seront de demye toise 

 d'espesseur, ensemble de deux votes entre lesdictes ogives pour 

 gaingner place dedans la cave dudict convent. 



» Item fera la cloison de ladicte chappelle, ensemble des ogives 

 par dehors, de saillie et grosseur comme celles de ladicte église et 

 de mesme haulteur. Et fera ladicte muraille par le dehors de car- 

 tiers de jauge taillez à la poincte du marteaul. Et la muraille par 

 dedans se fera de deutes brutes, comme est celle de la chappelle 

 de mondict seigneur joingnant à ladicte église. Et au dessus d'icelle 

 muraille fera ung chambrole tout alentour pour revestir ladicte 

 muraille, comme sont ceulx qui sont sur ladicte église. 



» Item, par dedans ladicte chappelle, fera cinq piliers rondz et 

 ung surpendu pour acompaigner les aultres , lesquelx piliers se- 

 ront reveistuz de leurs bas et chapiteaulx comme ilz le requerront; 

 et dessus lesdicts chapiteaulx se feront les traictz de charges pour 

 l'arrachement des branches des ogives et formeretz desdictes vottes. 



» Item vottera ladicte chapelle de deux votes, ensemble d'ung 



